Gandia acollirà el cicle de concerts 'A la banda de la música' fins a mitjans de desembre
11 octubre 2022

## Gandia acollirà el cicle de concerts 'A la banda de la música' fins a mitjans de desembre11 octubre 2022Última actualització: 11 octubre 2022

![](../gestion/img/a753562660d8865ca55af70da5b9db04688844969e957e793b969056c8a11160.jpg)  
  

El proper dissabte 15 d’octubre es celebrarà la primera actuació del cicle de concerts ‘A la banda de la música’ a Gandia, una sèrie d’espectacles emmarcats dins del Cicle de Tardor. Així ho han presentat en roda de premsa el regidor de Cultura, **Nahuel González Lópe**z, i **Vicent Mengual Caudeli**, coordinador del projecte.

“Tots els dissabtes d’octubre i cada dos dissabtes de novembre i desembre hi haurà una banda de música tocant a la ciutat”, ha assenyalat González. A banda, l’edil ha afegit que el projecte, elegit als pressupostos participatius de l’any 2021, té l’objectiu de “donar a conèixer la música de bandes i, tanmateix, dinamitzar el sector comercial els caps de setmana”.

Per altra banda, Mengual ha detallat que “el cicle de bandes de musica a la tardor té també l’objectiu de vertebrar culturalment la ciutat i recuperar l’antiga tradició que hi havia a la plaça Rei Jaume I, on cada dissabte hi actuava la banda de música local”. El coordinador ha conclòs afirmant que “Gandia es convertirà en un punt de trobada per a les bandes de música del territori”.

Tots els espectacles seran gratuïts i començaran amb un passacarrer a les 11:30 h pel Centre Històric i un concert a les 12 h a la plaça de l’Escola Pia.

**Programa:**

**Octubre**

\- Dissabte 15 d’octubre: Associació Musical del Verger.

\- Dissabte 22 d’octubre: Centre Musical de Beniopa.

\- Dissabte 29 d’octubre: Unió Artístic Musical “Sant Francesc de Borja” de Gandia.

**Novembre**

\- Dissabte 5 de novembre: Unió Musical de Xeraco.

\- Dissabte 26 de novembre: Societat Musical de Benirredrà.

**Desembre**

\- Dissabte 10 de desembre: Associació Musical del Grau de Gandia.

\- Dissabte 17 de desembre: Agrupació Musical Santa Cecilia d’Ador.

[Documentos adjuntos](../gestion/documentos/06ce1595e6b60204d04c3a680996b94996db4994dd38d857b959959647fd74d5.jpeg)

[Twittear](https://twitter.com/share)